זובובא

זובובא (בערבית: زبوبا) הוא כפר פלסטיני בצפון השומרון, בשטח A, הממוקם צפון מערבית לג'נין, בגובה 100 מ' מעל פני הים. זהו הכפר הפלסטיני הצפוני ביותר בשומרון, בסמיכות לגדר ההפרדה, מזרחית לסאלם ולגבעת עוז.

היישוב מונה, נכון לשנת 2017, כ-2,322 תושבים מוסלמים.

מקור השם 
לפי סברה, שמו משמר את השם בעל זבוב, אל כנעני.

היסטוריה 
בכפר ישנם שרידי מבנים, גתות חצובות, מערות קבורה ושברי חרסים שהשתמרו ככל הנראה מהתקופה הרומית. מצפון לכפר, מעברו השני של "הקו הירוק" נמצא תל קדש (אבו-קודיס) שתוארך למאה השניה לספירה.  

הכפר מוזכר בשנת 1283, בכתבי התייר הנוצרי בורכרד מהר ציון. 

הכפר הוקם מחדש על ידי תושבים מרומאנה, מיעבד ומסילת אל-חארית'יה. 

לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, היישוב נכלל בשטח המדינה הערבית, ולאחר הסכמי שביתת הנשק בתום מלחמת העצמאות של 1949, עבר משליטה בריטית לירדנית. אך רוב האדמות החקלאיות של הכפר עברו לשליטת ישראל.

קרקעות 
שטח קרקעות הכפר בשנת 1945 היה 13,843 דונם. 

בשנת 1999 נבנה מחסום סאלם ומהכפר הופקעו 23 דונם. בשנת 2003 הופקעו מהכפר אדמות להקמת גדר ההפרדה

הערות שוליים

השומרון: יישובים
נפת ג'נין
הרשות הפלסטינית: יישובים
יישובים שהוקמו במאה ה-13